Ikke alt går til Norges Røde Kors når du trykker på dem i Pantelotteriet.

Ifølge regnskapene til Norsk Pantelotteri gikk 2,5 prosent av inntektene fra lotteriet til Thon-systemet, skriver Finansavisen.

I 2018 satset dagligvarekunder 144 millioner kroner i Pantelotteriet. 50 millioner ble utbetalt i premier, 50 millioner gikk til Røde Kors og resten gikk til Norsk Pantelotteri, som Thon Holding eier 60 prosent av. Resten eies av Røde Kors, skriver avisen.

Eierne betalte ut 6 millioner i utbytte i fjor, hvor 3,6 millioner gikk til Thon Holdning. Ifølge Finansavisen har sistnevnte selskap mottatt 10 millioner kroner i utbytte fra Pantelotteriet på tre år.